Merkezê Çapemenîya QSDyî  derheqê hêrişê dewleta tirke ya îşxalkere û operasyonanê vera hucreyanê rakewteyan ê çeteyanê DAÎŞî de zanayîş da.
Eşkerayîya QSDyî de nê ameyî parekerdene:
Grûbanê çeteyan der û dorê dewanê Raşîdîyê û Babî yê Til Temirî ser o bombayî varnayî. Eyn Îsa de zî artêşa îşxalkere bi çekanê giranan, hawan û obusan dewanê Um Hiwêş, Kor Hesen, Xirbit Beqar, El Dibis, El Xaldîyê û  warê Seqîrî yê nêzdîya dewa Xaldiyê bombavaran kerdî. Reyna çeteyan vera nuqtayanê artêşa Sûrîye hêriş kerd. Netîceyê hêriş û bombavaranan de  warê roniştişî yê sivîlan de ziraro madî ame meydan.‘‘
Hêzanê ma yê xopawitişî hêrişê hucreyanê nimiteyan ê DAÎŞî herêma Dêrazorî de pûç vet. Hêrişê çeteyano ke bi mayin û roketan sînorê Dêrazorî de ameyêne amadekerdene hetê Hêzanê Xopawitişî ra bi operasyonêk ame astengkerdene.  Netîceyê operasyonî de xeylêk çekî ameyî dest fînayene.‘‘
